Drax Tuhoaja

Drax Tuhoaja on yhdysvaltalaisen Marvel-kustantamon supersankari, jonka ensiesiintyminen tapahtui Iron Man -lehden numerossa 55 (1973). Hahmon loivat Mike Friedrich ja Jim Starlin.

Suomessa Drax esiintyi ensimmäisen kerran MARVEL-lehden numerossa 5 (1993).

 Voimat ja varusteet 

Aikaisemman Drax-inkarnaation voimat sisälsivät valtavat fyysiset voimat, voimakkaat energiaiskut, lentokyvyn ja kyvyn selvitä ja matkustaa suurilla nopeuksilla avaruudessa. Draxin iho oli tuolloin hulkmaisen kirkkaanvihreä, ja hän käytti aina liilaa asustettaan.

Nykyään Drax on jälleen kuollut ja syntynyt uudelleen. Hän on menettänyt suuren osan voimistaan, kuten myös kyvyn lentää ja ampua energialatauksia. Draxin älykkyys on kuitenkin palannut normaalille tasolleen, ja jostakin käsittämättömästä syystä hän käyttää nykyään mielellään teräaseita lähitaistelussa.

Drax on myös hylännyt tutun tumman lilan asunsa ja ottanut ruumiiseensa purppuraisia tatuointeja. Draxilla on myös aisapari, nuori maapallolta kotoisin oleva tyttö nimeltään Cammi. Drax tuntuu suojelevan Cammia tiiviisti.

 Hahmon fiktiivinen historia 
Ajaessaan autiomaan halki vaimonsa ja tyttärensä kanssa, Arthur Douglasin auto joutuu Thanoksen ajaman avaruusaluksen hyökkäämäksi, koska tämä luuli ihmisten huomanneen hänet.Captain Marvel #32 (toukokuu 1974) Hänen tyttärensä Heather selviää hyökkäyksestä ja hänet adoptoi Thanoksen isä, Mentori / A’lars. Myöhemmin Heatherista tulee Kuukäärme.Daredevil #107 (tammikuu 1974)

Mentori ja titaanijumala Kronos sieppaavat Arthurin sielun ja asettavat sen uuteen kehoon nimeten hänet "Drax Tuhoajaksi", ja antavat tämän elämäntehtäväksi Thanoksen tuhoamisen. Hän taistelee aluksi Rautamiehen kanssa Thanosta ja Veriveljiä vastaan, mutta Thanos pääsee pakoon.Iron Man #55 (helmikuu 1973) Drax ei aluksi muista mitään menneisyydestään, kunnes saa muistonsa takaisin yrittäessään estää Thanosta saamasta Kosmista Kuutiota.Captain Marvel #27–31 Kun Kapteeni Ihme ehtii tappaa Thanoksen ennen häntäCaptain Marvel #33 (heinäkuu 1974), Drax hyökkää hänen kimppuunsa.Captain Marvel #42–44 Hän alkaa myöhemmin vaeltaa avaruuden halki etsien merkkejä Thanoksen paluusta. Kun hän lopulta löytää tämän, Kapteeni Ihme, Kostajat ja Adam Warlock olivat kukistaneet tämän.Captain Marvel #58 (syyskuu 1978)Marvel Two-in-One Annual 2 (joulukuu 1977) Drax taistelee Kapteeni Ihmeen rinnalla ISAACia, Stellaraxia, lordi Gaiaa, Elysiusta ja Khaosta vastaan.Captain Marvel #59–62Marvel Spotlight v2 #1 (heinäkuu 1979)

Jonkin ajan kuluttua eräs avaruusolento riivaa Draxin kehon ja päätyy taistelemaan sekä tytärtätään Kuukäärmettä että Thoria vastaan. Vapauduttuaan riivauksestaan Drax matkustaa tyttärensä kanssa etsien tietoa.Thor #314 (joulukuu 1981) He saapuvat sisällissodassa olevalle planeetalle nimeltä Ba-Banis. Kuukäärme käyttää voimiaan lopettaakseen sodan ja saadakseen planeetan asukkaat palvomaan hätä jumalattarena. Drax huomaa tyttärensä häpeällisen kunnianhimon ja varoittaa Maan asukkaita. Kostajat vastaavat tähän ja huomaavat mitä Kuukäärme on tehnyt Ba-Baniksen asukkaille.The Avengers #219 (toukokuu 1982) Drax yrittää vielä tehdä lopun tyttärensä juonesta, mutta tämä poistaa hänen elinvoimansa keinotekoisesta ruumiista.The Avengers #220 (kesäkuu 1982)

Nykyään Drax toimii jäsenenä Tähtilordin muodostamassa uudessa versiossa ryhmästä Galaksin Vartijat.

 Muut mediat 
 Marvel Cinematic Universe 
Dave Bautista näyttelee Draxia Marvel Cinematic Universen elokuvissa.
Drax tekee ensiesiintymisensä vuonna 2014 elokuvassa Guardians of the Galaxy. Drax on avaruusolento, jonka perheen Ronan Syyttäjä on surmannut. Kylnin vankilassa Drax aikoo tappaa Gamoran osana kostosuunnitelmaansa, mutta Peter Quill suostuttelee hänet luopumaan aikeistaan toistaiseksi, jotta Ronan seuraisi Gamoran jälkiä heidän luokseen. Draxin toiminta johtaa kuitenkin siihen, että Ronan saa käsiinsä Ikuisuuskiven, Quill ja Gamora melkein kuolevat, ja he joutuvat Yondu Udontan avaruusrosvojen, ravagerien, käsiin. Hän jää muiden Galaksin Vartijoiden rinnalle taistelemaan Ronan joukkoja vastaan ja yhdessä Quillin, Gamoran ja Rocketin kanssa he myös onnistuvat käyttämään Ikuisuuskiveä Ronanin tuhoamiseen. Draxin kosto ei kuitenkaan ole vielä täydellinen, koska Ronanin liittolainen Thanos on yhä elossa. Elokuvan lopussa Drax lähtee muiden Vartijoiden mukana Xandar-planeetalta Quillin aluksella Milanolla.
Drax on esiintynyt myös elokuvissa Guardians of the Galaxy Vol. 2 (2017), Avengers: Infinity War (2018), Avengers: Endgame (2019), Thor: Love and Thunder (2022) ja Guardians of the Galaxy Vol. 3 (2023), sekä Disney+-animaatiosarjassa What If...? (2021–2024) ja Disney+-spesiaalissa The Guardians of the Galaxy Holiday Special (2022).

 Draxia näytelleet 
 Vuodet  Näyttelijät  Sarjat  Elokuvat  Konsolipelit 1998  Norm Spencer   Silver Surfer   2013,2015–  David Sobolov  Ultimate Spider-ManAvengers AssembleHulk ja M.Ä.I.S.K.:n agentitGuardians of the Galaxy   Lego Marvel Super Heroes 2014,2017–2019,2022–2023  Dave Bautista  The Guardians of the Galaxy Holiday Special  Guardians of the GalaxyGuardians of the Galaxy Vol. 2Avengers: Infinity WarAvengers: EndgameThor: Love and ThunderGuardians of the Galaxy Vol. 3  Marvel Strike Force 2017  Brandon Paull Eells  Guardians of the Galaxy: The Telltale Series   2021–2022  Fred Tatasciore  What If...?I Am Groot    2021  Jason Cavalier    Marvel’s Guardians of the Galaxy

Lähteet

Luokka:Marvel-universumin supersankarit
Luokka:Marvel-universumin kosmiset olennot
Luokka:Marvel-universumin avaruusolennot
Luokka:Galaksin Vartijat
Luokka:Marvel-universumin yli-inhimillisen voimakkaat henkilöt